भार्गव ब्राह्मण समाज के बालिका परामर्श केंद्र का शुभारंभ
भार्गव भृगु ब्राह्मण समाज की प्रदेश कार्यकारिणी की बैठक शुक्रवार को सिविल लाइन स्थित जेजे इंस्टीट्यूट में हुई। इस मौके पर समाज सागर द्वारा अनोखी पहल करते हुए बालिका परामर्श केंद्र का शुभारंभ भी किया गया। इससे पहले हुई बैठक की अध्यक्षता प्रदेश अध्यक्ष रमेश शर्मा ने की। मुख्य अतिथि वरिष्ठ अधिवक्ता केके सिलाकारी थे। बैठक में विभिन्न जिलों से आए पदाधिकारियों ने अपनी बात रखी एवं विभिन्न विषयों पर चर्चाएं हुईं। इसमें प्रमुख रूप से युवाओं और महिलाओं को जिम्मेदारी सौंपने, परिवारों मे संस्कार बनाए रखने, भृगु महापंचायत का गठन, फरवरी में इंदौर मे परिचय सम्मेलन, मार्च मे भोपाल मे प्रदेश की प्रतिभाशाली छात्राओं का सम्मान आदि प्रमुख थे। प्रदेशाध्यक्ष रमेश शर्मा ने कहा कि समाज संगठित और जागरूक रहे। कार्यकारी अध्यक्ष शरद आचार्य ने कहा कि युवा पीढ़ी को जोड़कर उन्हें कॅरिअर के साथ सामाजिक गतिविधियों में हिस्सा लेने के लिए प्रेरित करें। प्रदेश उपाध्यक्ष एवं जिलाध्यक्ष आशीष ज्योतिषी ने कहा कि प्रदेश की बैठक सागर मे होना महत्वपूर्ण है। इस मौके पर महेश दत्त भार्गव, पुरुषोत्तम चौबे, महेश चौबे, महिला शाखा अध्यक्ष श्रीमती आशा सिलाकारी, डाॅ. सुनीता ज्योतिषी, डाॅ. अंजना चतुर्वेदी, राजेंद्र सिलाकारी, विनय चौबे, विनोद चौबे, महेश पाठक आदि सहित भोपाल, इंदौर आदि से आए लोगों ने संबोधित किया। संचालन प्रदेश सचिव संजीव शर्मा ने किया।
परामर्श केंद्र में भार्गव ब्राह्मण समाज द्वारा सभी वर्गों की बालिकाओं को निशुल्क किशोरावस्था परामर्श, विवाह पूर्व परामर्श एवं कॅरिअर परामर्श दिया जाएगा। इसके संचालन के लिए सात सदस्यीय टीम बनाई गई है, इसमें आशा सिलाकारी, डाॅ. पद्मा आचार्य, डाॅ. अंजना चतुर्वेदी, डाॅ. दमयंती ज्योतिषी, डाॅ. सुनीता दुबे एवं डाॅ. सुनीता ज्योतिषी शामिल हैं।
hin_Deva hin_Deva hin_Deva